Държавен вестник, бр. 1, 2009 г., стр. 29

Б Р О Й  1
Д Ъ Р Ж А В Е Н   В Е С Т Н И К
С Т Р .  29
4. при заедно отглеждани две или повече кот-
ки се прилагат изискванията на чл. 14, ал. 4 и
освен тях за всяка котка се осигурява отделна
тоалетна;
5. място за точене на ноктите;
6. място за криене.
Чл. 17. (1) Поровете могат да бъдат настане-
ни свободно в дома на собственика, в клетка в
дома на собственика или в заграждение на от-
крито, оградено от всички страни, като се спаз-
ват следните условия:
1. при отглеждане по двойки или на групи те
да са от един пол или да са кастрирани, освен
ако не се отглеждат с развъдна цел;
2. да се отглеждат далече от други дребни
животни, като зайци, плъхове, мишки и морски
свинчета, дребни котки и кучета, които могат
да нападнат;
3. осигурен е съд с котешка тоалетна.
(2) Когато поровете се отглеждат в клетка:
1. минималните размери на клетка за два
пора е с дължина 130 cm, широчина 90 cm и
височина 90 cm;
2. за всеки пор, включен допълнително, се
изискват още 40 cm2 площ на пода;
3. всеки пор се пуска извън клетката най-
малко за един час дневно.
(3) Когато поровете се отглеждат в заграж-
дение на открито:
1. минималните размери за заграждение на
открито са два метра дължина, един метър ши-
рочина и един метър височина;
2. за да се предотврати измъкването им от
заграждението чрез изравяне на пролука под
оградата, подът се изготвя от солиден матери-
ал или оградата се вкопава в земята на дълбо-
чина 60 cm;
3. горната част се покрива;
4. пространството за спане не заема повече
от една трета от общото пространство на за-
граждението и е повдигнато над земята.
(4) Пространството, където са настанени
поровете, се поддържа чисто и сухо и се осигу-
рява защита от атмосферните условия.
(5) При отглеждане на порове в условията на
много високи и много ниски температури се
осигурява обилна чиста и суха постеля.
(6) За настаняване на порове се избира прос-
транство, което не е изложено на директна слън-
чева светлина, за да се избегне опасност от прег-
ряване. Ако има вероятност температурата да
превиши 30°С, се вземат мерки за охлаждане.
Чл. 18. При отглеждането на кучета, котки
и порове с тяхното потомство трябва да се оси-
гуряват:
1. покрито с чиста и суха постеля в обилно
количество пространство за майката и малки-
те, което позволява свободно движение на май-
ката, без да нарани малките;
2. на новородените животни до 3-седмична
възраст температура на околната среда  min 22 °С.
Раздел IV
Осигуряване на храна и вода на животните
компаньони
Чл. 19. При осигуряването на храна и вода
на животните компаньони се спазват следните
общи изисквания:
1. животните компаньони се хранят така, че
да поддържат телесното си тегло независимо
от физическата си активност в нормалните
физиологически граници съобразно техния вид,
порода, възраст и физиологично състояние;
2. храната, която се дава, е достатъчно коли-
чество и подходящо балансирана по отношение
на хранителните вещества, отговаря на физио-
логичните нужди на животните компаньони и
ги поддържа в добро здравословно състояние,
като осигурява:
а) нормален растеж на подрастващите жи-
вотни;
б) нормално тегло на зрелите индивиди;
в) нормално снабдяване с хранителни вещес-
тва при бременност и кърмене както на майка-
та, така и на нейните приплоди;
3. в момента на хранене храната е с подходя-
ща средна температура—нито гореща, нито
студена;
4. на болните животни храната трябва се
подава по предписание на ветеринарен лекар;
5. осигурен е постоянен и лесен достъп до
прясна, чиста вода, която при преобладаване
на сухите храни в дажбата им е в по-голямо
количество;
6. съдовете за вода се почистват редовно и
са такива, че да не се позволява обръщане и
разливане.
Чл. 20. На котките и кучетата се осигурява
достъп до храна през определени интервали,
съобразени с физиологическите им нужди през
различните етапи от живота им съгласно при-
ложение № 1.
Чл. 21. Количеството на храната за кучета
съобразно с физиологическите им нужди се
определя съгласно приложение № 2.
Чл. 22. Критерии за пълноценността на хра-
ненето е телесното състояние, което при куче-
та се оценява съгласно приложение № 3.
Чл. 23. (1) Малките кученца, котенца и по-
рове се приучват към храна, различна от май-
чиното мляко, постепенно: от 3-седмична въз-
раст за кученца и котенца и 4—5-седмична въз-
раст за порчета.
(2) При голям брой на новородените кучен-
ца, котенца и порове се оказва съдействие на
майката при тяхното изхранване преди настъп-
ване на възрастта, посочена в ал. 1.
Чл. 24. (1) Котките не се хранят с търговски
марки храни, предназначени за кучета, поради
необходимостта от по-голямо количество про-
теини и чувствителността им към липса на оп-
ределени аминокиселини в храната—таурин.